 Na RICHARD MUNGUTI KATIBU mkuu wizara ya ugatuzi Bw Julius Kiplagat Korir ameagizwa afike kortini kujibu shtaka la kumpiga na kumjeruhi mkewe. Hakimu mkuu mahakama ya Milimani Bi Susan Shitubi alimwamuru Bw Korir afike kortini Feburuari 10, 2022 kujibu shtaka. Agizo lililotolewa baada ya Bw Korir kutofika kortini jana kama alivyoagizwa na kituo cha polisi cha Kilimani. Cheti cha mashtaka kiliwasilishwa katika afisi ya mkurugenzi wa mashtaka ya umma na afisa anayechunguza kesi hiyo.. “Naomba mahakama iamuru mshukiwa (korir) afike kortini kujibu shtaka Feburuari 10,2022. Alitakiwa kufika kortini leo (jana) lakini hakufika,” kiongozi wa mashtaka Bi Alice Mathangani alimweleza Bi Shitubu. Akitoa uamuzi Bi Shitubi aliamuru , “Naamuru kibali Bw Korir afike kortini Feburuari 10 akabidhiwe na afisa anayechunguza kesi hii.” Shtaka lililowasilishwa mbele ya Bi Shitubi linasema kuwa mnamo Septemba 17,2020 jijini Nairobi Katibu huyo alimpiga na kumjeruhi Everlyn Chepkorir Koech. Mwaka uliopita mahakama kuu ilitupilia mbali ombi la Bw Korir kupinga asifunguliwe mashtaka ya kumpiga na kumjeruhi mkewe. Jaji Antony Mrima aliyeamua kesi hiyo aliituplia mbali ombi la Bw Korir akisema ameshindwa kuthibitisha jinsi haki zake zitakandamizwa akishtakiwa. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  